
Mestský súd Bratislava II 73P/81/2025 1225201752 20. 08. 2025 JUDr. Emília Habartová ECLI:SK:MSBA2:2025:1225201752.2
ROZSUDOK V MENE SLOVENSKEJ REPUBLIKY Mestský súd Bratislava II, v konaní pred sudkyňou JUDr. Emíliou Habartovou, v právnej veci účastníkov konania: manželka - D. P., nar. XX.XX.XXXX, trvale bytom V. XXXX/XX, B., t. č. bytom A. XX, XXXX B. L.-T., J. J., zast.: F.. F. E., trvale bytom X. XXXX/XG, B., manžel: L. P., nar. XX.XX.XXXX, trvale bytom V. XXXX/XX, B., t. č. bytom A. XX, XXXX B. L.-T., J. J., o návrhu manželky na rozvod manželstva a úpravu výkonu rodičovských práv a povinností na čas po rozvode k maloletým deťom: E. P., nar. XX.XX.XXXX a E. P., nar. XX.XX.XXXX, bytom ako rodičia, obe deti zastúpené kolíznym opatrovníkom: M. A., nar. XX.XX.XXXX, trvale bytom L. XX, B., takto rozhodol: I. Súd manželstvo D. P., rod. H., nar. XX.XX.XXXX a L. P., nar. XX.XX.XXXX, uzavreté dňa XX.XX.XXXX v L. E., zapísané v knihe manželstiev matričného úradu L. E., vo zväzku X, ročník XXXX, na strane XX, pod poradovým číslom XX, rozvádza. II. Súd schvaľuje rodičovskú dohodu v nasledujúcom znení: Maloleté deti E. P., nar. XX.XX.XXXX a E. P., nar. XX.XX.XXXX, sa na čas po rozvode manželstva rodičov zverujú do osobnej starostlivosti matky, ktorá ich bude zastupovať a spravovať ich majetok. Otec sa zaväzuje prispievať na výživu každého z maloletých detí sumou vo výške 150,- eur mesačne, vždy do 15. dňa v mesiaci vopred k rukám matky, počnúc právoplatnosťou výroku rozsudku o rozvode manželstva. Otec je oprávnený stretávať sa s maloletými deťmi, s výnimkou sviatkov a prázdnin, každý nepárny kalendárny týždeň od piatku od 18.00 hod. do nedele do 16.30 hod. Počas sviatkov a prázdnin je otec oprávnený stretávať sa s maloletými deťmi na základe dohody rodičov. Miestom prevzatia a odovzdania maloletých detí je bydlisko matky, ktorá je povinná maloleté deti na styk riadne pripraviť. III. Žiaden z účastníkov nemá nárok na náhradu trov konania. odôvodnenie: Podľa § 221 písm. a) Civilného sporového poriadku, v spojení s § 2 ods. 1 Civilného mimosporového poriadku, písomné vyhotovenie tohto rozsudku neobsahuje odôvodnenie. Poučenie: Proti tomuto rozsudku odvolanie nie je prípustné, pretože účastníci konania sa tohto práva po vyhlásení rozsudku vzdali písomne do zápisnice o pojednávaní. (§ 368 CSP)
Manžel, ktorý pri uzavretí manželstva prijal priezvisko druhého manžela ako spoločné priezvisko, môže do troch mesiacov po právoplatnosti rozhodnutia o rozvode manželstva matričnému úradu oznámiť, že prijíma opäť svoje predošlé priezvisko (§ 27 ods. 1 zákona o rodine) Ak povinný dobrovoľne nesplní to, čo mu ukladá exekučný titul, oprávnený môže podať návrh na vykonanie exekúcie podľa osobitného zákona a požadovať splnenie nároku z exekučného titulu. Ak ide o rozhodnutie, ktorým bola upravená starostlivosť o maloletého, styk s maloletým alebo iná ako peňažná povinnosť vo vzťahu k maloletému, oprávnený môže podať návrh na súdny výkon rozhodnutia.

